
Referat de aprobare
a proiectului de hotărâre privind modificarea HCL nr. 317/2024 referitoare la stabilirea tarifelor și chiriilor pentru utilizarea temporară a terenurilor și spațiilor din piețele și târgul comercial aparținând Municipiului Drobeta-Turnu Severin, pentru anul 2025


Prin HCL nr. 126/28.04.2023, Consiliul Local al Municipiului Drobeta-Turnu Severin a aprobat înființarea societății Piețe și Târguri Drobeta SRL, societate de drept public și de interes local, având drept unic asociat Municipiul Drobeta-Turnu Severin. Obiectul principal de activitate al societății îl constituie închirierea și subînchirierea bunurilor imobiliare proprii sau închiriate, care sunt situate în piețele și târgurile aparținând Municipiului Drobeta-Turnu Severin.
Potrivit art. 15 din Hotărârea de Guvern nr. 348/2004 actualizată, cu privire la exercitarea comerțului cu produse și servicii de piață în unele zone publice, administratorul pieței stabilește tarifele pentru serviciile prestate. Prin Hotărârea nr. 317/2024, Consiliul Local al Municipiului Drobeta-Turnu Severin a aprobat tarifele și chiriile valabile în anul 2025 pentru folosirea temporară a terenurilor și spațiilor din piețe și târgul comercial aparținând domeniului public al municipiului.
În considerentul majorării pentru anul 2025 a taxei de salubrizare, aplicabilă și utilizatorului non-casnic Piețe și Târguri Drobeta SRL, iar această taxă este achitată doar de către societatea care administrează piețele și târgul municipal, fără a percepe producătorilor agricoli și comercianților care utilizează pe bază de închiriere temporară mesele, locurile și suprafețelor din piețele municipale alte costuri referitoare la igienizarea, întreținerea și salubrizarea meselor sau locurilor deținute,
 		Luând act și de prevederile regulamentului de organizare al piețelor, coroborat cu cele ale HCL 317/2024 de stabilire a tarifelor în piețe, care acordă producătorilor agricoli și comercianților posibilitatea de a-și achita locurile deținute prin închiriere zilnică (forfetară) sau închiriere lunară,
În baza dispozițiilor art. 129 alin. (2) lit. d) din OUG nr. 57/2019 privind Codul administrativ, cu modificările și completările ulterioare, cu respectarea prevederilor Legii nr. 227/2015 privind Codul fiscal, actualizat, ale Legii nr. 276/2006 privind finanţele publice locale, a HCL nr. 317/2024 de stabilire a tarifelor și chiriilor din piețe și târguri pentru anul 2025 și în baza în baza art. 6 alin. (2) lit. e) din Regulamentul de organizare și funcționare al piețelor aprobat prin HCL nr. 151/2023,
[bookmark: _Hlk24615567][bookmark: _Hlk24615832]	În exercitarea atribuțiilor prevăzute la art. 155 alin (1) lit. d) și în conformitate cu art. 129 alin. (2) lit. d) și art. 136 alin. (1) și (8) din Ordonanța de urgență nr. 57/2019 – Codul administrativ în calitate de inițiator, supun spre dezbaterea și adoptarea de către Consiliul Local al Municipiului Drobeta-Turnu Severin a proiectului de hotărâre privind modificarea HCL nr. 317/2024, în sensul introducerii unui nou tarif forfetar și lunar referitor la igienizarea/întreținerea meselor și locurilor utilizate în piețe de producătorii agricoli și comercianți. 
După aprobare, hotărârea va fi adusă la cunoștința publicului potrivit procedurii legale, iar ducerea la îndeplinire a dispozitivului hotărârii adoptate cade în sarcina societății Piețe și Târguri Drobeta SRL.

Inițiator,
PRIMAR
Marius SCRECIU

image2.png





image3.png
&
WA
24 9001
Qicetficetvto tons e o)

Nr_certificat:UIG 920






image1.jpeg




